রাতের কলকাতায় ফের বেপরোয়া গাড়ির তাণ্ডব। নিয়ন্ত্রণ হারিয়ে দ্রুতবেগে গাড়ি ঢুকে গেল একটি সরস্বতী পুজোর প্যান্ডেলে। গতরাতে ঘটনাটি ঘটে আলিপুর সেন্ট্রাল জেলের সামনে, আম্বেদকর কলোনিতে। ইন্ডিকা গাড়িটিতে চালক ছাড়া তাঁর ভাইও ছিলেন। মদ্যপ অবস্থায় গাড়ি চালানোর অভিযোগ উঠেছে। হঠাত্‍ করেই সজোরে গাড়িটি পুজো প্যান্ডেলে গিয়ে ধাক্কা মেরে, একটি বাড়ির ভিতর ঢুকে যায়। সেখানে থাকা পাঁচ জন গাড়ির ধাক্কায় জখম হন। গাড়িসমেত চালককে আটক করেছে পুলিস।  
 ওয়েব ডেস্ক: রাতের কলকাতায় ফের বেপরোয়া গাড়ির তাণ্ডব। নিয়ন্ত্রণ হারিয়ে দ্রুতবেগে গাড়ি ঢুকে গেল একটি সরস্বতী পুজোর প্যান্ডেলে। গতরাতে ঘটনাটি ঘটে আলিপুর সেন্ট্রাল জেলের সামনে, আম্বেদকর কলোনিতে। ইন্ডিকা গাড়িটিতে চালক ছাড়া তাঁর ভাইও ছিলেন। মদ্যপ অবস্থায় গাড়ি চালানোর অভিযোগ উঠেছে। হঠাত্‍ করেই সজোরে গাড়িটি পুজো প্যান্ডেলে গিয়ে ধাক্কা মেরে, একটি বাড়ির ভিতর ঢুকে যায়। সেখানে থাকা পাঁচ জন গাড়ির ধাক্কায় জখম হন। গাড়িসমেত চালককে আটক করেছে পুলিস।   অন্যদিকে মদ্যপ যুবকদের তাণ্ডবের জের। উত্তপ্ত বালিগঞ্জ থানা এলাকার দেওদার স্ট্রিট। ভাঙচুর হল রাস্তায় দাঁড় করিয়ে রাখা একাধিক গাড়ি। মদ্যপদের হামলায় আহতও হন বেশ কয়েকজন। অভিযোগ, এর পিছনে থাকতে পারে এলাকা দখলের পুরনো লড়াই। এদিন অবশ্য ঝামেলা শুরু হয় সরস্বতী পুজোর বিসর্জনকে ঘিরে। অভিযোগ, বিসর্জনের মিছিল চলাকালীন এক স্থানীয় ট্যাক্সি চালক সাইড চাওয়ায় বচসা শুরু হয়। তা থেকেই পরে অশান্তি চরমে ওঠে। এলাকায় চলে ভাঙচুর-তাণ্ডব।